text: মহান স্বাধীনতা ও জাতীয় দিবস উপলক্ষে রাজধানীতে বিএনপির ব্যাপক শোডাউন । | Gournadi News | গৌরনদী নিউজ
  মহান স্বাধীনতা ও জাতীয় দিবস উপলক্ষে রাজধানীতে বিএনপির ব্যাপক শোডাউন ।
  "মহান স্বাধীনতা ও জাতীয় দিবস উপলক্ষে রাজধানীতে র‌্যালি করেছে বিএনপি। রাজধানীর নয়াপল্টন থেকে শুরু করে বিজয়নগর মোড় হয়ে শান্তিনগর মোড় পর্যন্ত র‌্যালিটি বিস্তৃত ছিল। র‌্যালি নিয়ে বিএনপি প্রায় ঘণ্টাব্যাপী ব্যাপক শোডাউন দেয়।
  মঙ্গলবার (২৭ মার্চ) দুপুর ২টায় দলের প্রধান কার্যালয় থেকে শুরু হয় এ র‌্যালি। বিজয়নগর মোড় হয়ে শান্তিনগর মোড়ে গিয়ে ৩টায় শেষ হয় র‌্যালিটি। র‌্যালিতে নেতৃত্ব দেন বিএনপি মহাসচিব মির্জা ফখরুল ইসলাম আলমগীরসহ দলের সিনিয়র নেতারা।
  এতে অংসগ্রহন করেন, গৌরনদী -আগৈলঝাড়া নবম জাতীয় সংসদ নির্বচনে ধানের শীষের প্রার্থী, জনতার নেতা, বিএনপি'র কেন্দ্রীয় নির্বাহী কমিটির সদস্য, ইঞ্জিনিয়ার আবদুস সোবহান ও গৌরনদী-উপজেলা বিএনপি'র সহসভাপতি শরীফ হাফিজুর রহমান টিপু সহ বিএনপি'র সিনিয়র নেতৃবৃন্দ অঙ্গ সংগঠনের নেতাকর্মীরা।
  কর্মসুচিতে অংসগ্রহন করেন,কেন্দ্রীয় বিএনপি, যুবদল, ছাত্রদল, স্বেচ্ছাসেবক দল, মহিলা দলসহ দলের অঙ্গ ও সহযোগী সংগঠনের লাখো নেতাকর্মীরা অংশগ্রহণ করেন। র‌্যালিতে 'আমার নেত্রী আমার মা, বন্দী থাকতে দেবো না' সহ খালেদা জিয়ার মুক্তির দাবিতে বিভিন্ন স্লোগান দেয় নেতাকর্মীরা।